ཟབ་ཞི་སྤྲོས་བྲལ་ཀུན་ཁྱབ་ཕྱག་རྒྱ་ཆེ།།བསམ་གྱིས་མི་ཁྱབ་འགྱུར་མེད་གདོད་མའི་གཤིས།།དུས་གསུམ་སྐྱེ་འགགས་།
མཚན་མའི་སྤོས་དང་བྲལ།།ཐ་མལ་ཤེས་པ་ཉག་གཅིག་ཆོས་ཀྱི་སྐུ།།གཉུག་མ་རང་རིག་རྗེན་པ་ཟང་ཐལ་ལེ།།གདོད་ནས་དག་པ་གསལ་སྟོང་ཆེན་པོའི་དབྱིངས།།མཐའ་ལ་མི་གནས་དབུ་།
མ་ཆེན་པོའི་ངང་།།བརྗོད་མེད་བློ་འདས་ལྟ་བ་ཁས་ལེན་བྲལ།།ཡུལ་སྣང་སེམས་གསུམ་སྤངས་གཉེན་འཁོར་འདས་སོགས།།མཚན་མའི་སྤྲོས་པ་ཆུ་ལ་ཆུ་བཞག་བཞིན།།དབྱིངས་རིག
དབྱེར་མེད་འོད་གསལ་མི་འགྱུར་བ།།གཉུག་མ་ངང་རིག་ངོ་བོར་ལྷུན་རྫོགས་པ།།བློས་བྱས་ཆོས་ཟད་བྱར་མེད་ཆེན་པོའི་དབྱིངས།།བགྲོད་བྱ་བགྲོད་བྱེད་ལམ་ལས་འདས་པའིས།།རང་བྱུང
རིག་པ་གདོད་མའི་གཞི་ཡི་དབྱིངས།།ནང་གསལ་བུམ་པ་སྐུ་རུ་འུ་བ་ཆུབ་ནས།།ཕྱིར་ཤར་དམིགས་པ་མེད་པའི་ཁྲིན་ཁས་ཀྱིས།།མཁའ་མཉམ་ཡིད་ཅན་ཟུང་འཇུག་ཆེན་པོའི་སྐུ།།བདེ

ཆེཆེན་རྡོར་འཆང་ས་ལ་ལྷུན་གྲུབ་མཛོད།།ཅེས་པའང་རྣལ་འབྱོར་མའི་དབང་ཕྱུག་དམ་པ་རྗེ་བཙུན་པདེ་སྐྱོང་དབང་མོའི་བཞེད་ངོར་སྔགས་བཙུན་བདེ་བའི་རྡོ་རྗེས་བྲིས་ཏེ་ཕུལ་བ་དག།།།རྣམ་
ར་མི་རྟོག་འདུས་མ་བྱས།།སྤོས་བྲལ་ཡེ་ཤེས་ཆོས་ཀྱི་སྐུ།།བླ་མེད་སངས་རྒྱས་ཞེས་བྱ་བ།།སེམས་ལས་གཞན་པར་འགའ་མེད་ཅིང་།།མ་བཅོས་རང་བྱུང་རིག་པའི་མདངས།།སྟོང
གསལ་ཟུང་འཇུག་འདི་ཁོ་ན།།དེ་ཕྱིར་མ་རྟོག་གློ་བུར་དྲི།།ལོག་རྟོག་ལམ་དུ་མ་གོལ་པར།།ཡང་དག་རྟོགས་པའི་ཤེས་རབ་བློ།།རྣམ་པར་དག་པའི་དགེ་བའི་རྒྱུན།།དོན་དམ་རྟོགས་པའི
བཤེས་དག་ལས།།ལེགས་པར་བླང་ཏེ་འབད་བྱས་ན།།བསལ་བཞག་མེད་པའི་ཆོས་དབྱིངས་སུ།།སྤྲོས་པ་མེད་པར་སངས་རྒྱས་འགྱུར།།ཞེས་སོ།།ལྷག་པའི་ལྷ་མཆོག་ཏཱ་རེ་མའི།།
བསྙེན་སྒྲུབ་ཆོ་གར་རྟག་བརྩོན་ཅིང་།།ཏིང་འཛིན་དམིགས་པའི་འཁྲུལ་འཁོར་གྱི།།གསལ་བརྟན་ཆེན་པོར་རབ་འབད་ན།།གྲོང་ཁྱེར་བདུན་པའི་རྩེ་མོ་ཞི།གཉིས་པའི་དང་པོའི་རྒྱལ་མཚན།
ཅན།།དེ་ལ་ངེས་པར་གཞོལ་བར་སྙམ།།དེ་ཡང་དང་པོའི་སྦྱོར་བས་ཤེས།།ཞེས་གདམས།།༈།།ཀྱེ་མ།བདག་ལ་དམ་པའི་ཡོན་ཏན་མ་མཆིས་པས།།ཁྱེད་ཀྱིས་མཉན་འོས

གདམས་ངག་ག་ལ་ཞིག།འོན་ཀྱང་བདག་གི་རྒྱུད་ཚོད་ལ་མཆིས་པའི།།གཏམ་འདི་ཉུང་ངུར་སྒྲོས་ཀྱི་དགྱེས་པར་མཛོད།།ཐོག་མར་སྲིད་ལས་ངེས་འབྱུང་བློ་ལྡོག་བཞི།།
བབར་དུ་སྐྱབས་སེམས་སྒྲིབ་སྤྱང་ཚོགས་བསགས་དང་།།ཁྱད་པར་ཐུན་མིན་བླ་མའི་རྣལ་འབྱོར་གྱིས།།རྒྱུད་དག་སྣོད་རུང་བྱིན་རླབས་ཞུགས་པ་གནད།།དངོས་གཞི་ལྟ་བ་བློ་འདས་འདུས་
མ་བྱས།།སྤྲོས་པས་ཉེ་ཞི་དུས་གསུམ་མི་འགྱུར་བ།།ཡོད་མེད་ལས་འདས་ཟུང་འཇུག་དབུ་མ་ཆེ།།ཚིག་ལས་འདས་པ་ཞིག་ལ་ཟེར་རམ་སྙམ།།སྒོམ་པ་མ་བཅོས་རང་བབ་འཇོག་པ་
ལས།།མི་བསྒོམ་མི་འདུལ་ཉམས་གསུམ་ལ་མི་ཞེ་ན།།སྣང་སེམས་དབྱེར་མེད་འཛིན་པས་མ་བཅིངས་པར།།རང་བབ་ཐ་མལ་ཤེས་པ་སྐྱོང་ན་བདེ།།སྤྱོད་པ་རྣམ་ཀུན་བག་ཡོད་དྲན་ཤེས
བརྟེན།།ཅི་བགྱིས་བདག་དོན་མི་བགྱིད་གཞན་ཕན་སྨོན།།རང་རྒྱུད་འདུལ་ཞིང་ཆོས་བརྒྱད་ཞེན་པ་སྤོངས།།གོང་མའི་རྣམ་ཐར་སྤྱོད་ལ་འཇུག་པར་མཛོད།།ཅེས་པའང་བདུད་རྩི་དིལ་གྱི
གཏེར་སྤྲུལ་ཀརྨ་ངེས་དོན་ཆོས་ཀྱི་གོ་ཆ་ཇི་མེད་འོད་ཟེར་གྱི་ཐུགས་བཞེད་བཞིན་བཀརྨ་པའི་མཚན་གྱི་བྱིན་རླབས་ཐོབ་པའི་གྱི་ན་པ་དེས་ཕུལ།།།།